**REPUBLIKA HRVATSKA**

**ISTARSKA ŽUPANIJA**

**OPĆINA MEDULIN**

**Javna ustanova Kamenjak**

**U Premanturi, 14.12.2016.**

**SKRAĆENI ZAPISNIK**

**SA 223. SJEDNICE UPRAVNOG VIJEĆA JU KAMENJAK**

Održane dana 14. prosinca 2016. godine u 17:30 sati.

Prisutni: Vlasta Iveša Mihovilović, Matija Medica, Goran Peruško, Tea Gobo, Ljubomir Mezulić

Odsutni:

Ostali: ravnateljica Maja Šarić, zapisničarka Greta Pavić

D N E V N I R E D

1. Usvajanje zapisnika 222. sjednice UV
2. Zamolba Sindikata umirovljenika Hrvatske Podružnica Medulin
3. Ponuda cjelogodišnjeg pružanja usluga privatne zaštite Crni vjetar d.o.o.
4. Razmatranje ponuda za traktor, prikolicu i malčer
5. Neplaćeni račun ILIRIC-DSW d.o.o. iz 2015. godine
6. Ponude za čišćenje bitnica
7. Isplata dara za djecu djelatnicima
8. Zamolba za donaciju SKI CLUB ISTRA – DOLOMITI
9. Ponuda za radove na zamjeni kablova na naplatnim rampama Rupine i Paredine
10. Ugovori Udruga Fenoliga
11. Razno

Predsjednica Upravnog vijeća JU Kamenjak otvara sjednicu i predlaže dnevni red.

Dnevni red se jednoglasno usvaja.

Za: 5 Protiv:0

**AD.1.Usvajanje zapisnika 222. sjednice UV**

Usvaja se zapisnik 222. sjednice UV.

Za: 5 Protiv: 0

**AD.2. Zamolba Sindikata umirovljenika Hrvatske Podružnica Medulin**

Predsjednica UV upoznaje vijeće s pristiglim zahtjevom za donacijom Sindikata umirovljenika Hrvatske Podružnica Medulin, u kojoj mole za pomoć u vidu kupovine paketa za potrebite. Vijeće je mišljenja da se Sindikatu pomogne u iznosu od 3.000,00 kuna.

Za: 5 Protiv: 0

Prijedlog predsjednice UV je da se na web stranici objavi obavijest da se zamolbe za donacijama dostavljaju do 31.10. tijekom kalendarske godine za narednu kalendarsku godinu, radi njihovog razmatranja i eventualnog uvrštenja u financijski plan za sljedeću godinu.

Vijeće jednoglasno prihvaća prijedlog.

**AD.3. Ponuda cjelogodišnjeg pružanja usluga privatne zaštite Crni vjetar d.o.o.**

Predsjednica UV upoznaje vijeće s pristiglom ponudom tvrtke Crni vjetar d.o.o. u kojoj se nudi cjelogodišnji nadzor (sigurnost i zaštita imovine). Predsjednica UV otvara raspravu.

Vijeće je mišljenja da se financijskom planom reguliraju zaštitarske usluge na zaštićenom području tokom ljeta kad je zaista potrebno, a da u zimskom periodu čuvari prirode vrše nadzor nad područjem. Ponuda se stoga ne prihvaća.

**AD.4. Razmatranje ponuda za traktor, prikolicu i malčer**

Odlučivanje o ovoj točki dnevnog reda odgađa se za sljedeću sjednicu UV nakon prikupljanja dodatnih informacija.

**AD.5. Neplaćeni račun ILIRIC-DSW d.o.o. iz 2015. godine**

Predsjednica UV daje riječ ravnateljici koja obrazlaže neplaćeni račun tvrci ILIRIC-DSW d.o.o. iz 2015. godine. Financije svake godine šalju tvrtkama s kojima ustanova surađuje izvod otvorenih stavaka iz kojih se vidi da li postoji potraživanje s naše strane ili ne. Nakon slanja izvoda otvorenih stavaka tvrci ILIRIC-DSW d.o.o. ustanovljeno je da isti nisu dostavili račun za najam WC-a za lipanj 2015. godine u ukupnom bruto iznosu od 28.125,00 kn. Prijedlog predsjednice UV je da se taj račun plati, budući da je usluga izvršena u potpunosti.

Vijeće jednoglasno prihvaća prijedlog.

Za: 5 Protiv: 0

**AD.6. Ponude za čišćenje bitnica**

Predsjednica UV predlaže da se za sljedeće vijeće prikupe dodatne ponude, s obzirom da se prikupljene ponude cjenovno uvelike razlikuju, pa da stvorimo realnu sliku stvarnih troškova.

Odluka o odabiru ponude odgađa se za sljedeću sjednicu UV.

**AD.7. Isplata dara za djecu djelatnicima**

Predsjednica UV predlaže da se djelatnicima isplati dar djetetu u neoporezivom iznosu od 600,00 kuna po djetetu mlađem od 15 godina.

Vijeće jednoglasno prihvaća prijedlog.

Za: 5 Protiv: 0

**AD.8. Zamolba za donaciju SKI CLUB ISTRA – DOLOMITI**

Vijeće jednoglasno prihvaća zamolbu i odobrava donaciju u iznosu od 3.500,00 kuna zbog angažiranog rada s djecom iz Općine Medulin.

Za: 5 Protiv: 0

**AD.9. Ponuda za radove na zamjeni kablova na naplatnim rampama Rupine i Paredine**

Predsjednica UV daje riječ ravnateljici koja obrazlaže potrebu za zamjenom kablova na naplatnim rampama Rupine i Paredine. Ustanova je ove godine promijenila satove električne energije, umjesto jednofaznog napajanja rampe sada imaju trofazno napajanje, a kako ubuduće ne bi dolazilo do pada napona i blokiranja rampi - potrebno je izvršiti zamjenu kablova. Nakon rasprave vijeće jednoglasno prihvaća ponudu tvrtke Regi elektrik d.o.o. u ukupnom bruto iznosu od 18.526,25 kn.

Za: 5 Protiv: 0

**AD.10. Ugovoru Udruga Fenoliga**

Kako je Udruga Fenoliga prešla odobreni iznos u Financijskom planu za 2016. godinu za otprilike 3.000 kuna po autorskim ugovorima s predavačima, Predsjednica UV predlaže da se Udruzi Fenoliga isplate traženi dodatni iznosi za izuzetno kvalitetna i posjećena predavanja, ali i pošalje dopis s napomenom da se ubuduće drže financijskih okvira odnosno da predvide realne godišnje troškove. Vijeće je suglasno s prijedlogom.

**AD.11. Razno**

Gdin Mezulić ukazuje da bi djelatnici trebali koristiti autohtone toponime uvala i područja na Kamenjaku, a ne Safari bar i sl.

Ravnateljica daje vijeću informaciju o pokrenutim postupcima stručnog osposobljavanja za rad bez zasnivanja radnog odnosa.

Zaprimljena zamolba za donacijom OŠ dr. Mate Demarina Medulin u iznosu 10.000,00 kn za kupnju računala za školsku knjižnicu se ne prihvaća, s obzirom da smo ove godine već kupili laptope u vrijednosti 40.000,00 kn za potrebe izvođenja nastave informatike u OŠ dr. Mate Demarina, Područna škola Banjole, s kojom imamo uspješnu suradnju (program EKO ŠKOLA i dr. aktivnosti).

Ravnateljica predlaže da se odobri plaćanje računa Prehnit d.o.o. za usluge izrade plana upravljanja, 2. rata prema Ugovoru u bruto iznosu 51.187,50 kn i Hrvatsko arahnološko društvo za istraživanje zajednice pauka, 2. rata prema Ugovoru u bruto iznosu 12.579,00 kn.

Vijeće odobrava plaćanje navedenih računa.

Za: 5 Protiv: 0

Predsjednica Upravnog vijeća zatvara sjednicu.

Sjednica je završena u 18:20

Zapisničarka Predsjednica Upravnog

Greta Pavić vijeća JU Kamenjak

Tea Gobo

SAŽETAK DONESENIH ODLUKA I NALOŽENIH RADNJI, S ROKOVIMA IZVRŠENJA:

* Donacija Sindikatu umirovljenika Hrvatske, Podružnica Medulin u iznosu od 3.000,00 kuna za kupovinu paketa za potrebite - usvojeno
* Davanje suglasnosti za plaćanje računa br. 1332/1/1 od 30.06.2015. tvrtke ILIRIC-DSW d.o.o. Zadar za izvršene usluge najma WC-a u bruto iznosu 28.125,00 kuna – usvojeno
* Isplata dara za dijete djelatnicima, u neoporezivom iznosu 600,00 kn po djetetu mlađem od 15 godina – usvojeno
* Donacija SKI KLUB ISTRA-DOLOMITI u iznosu od 3.500,00 kn - usvojeno
* Ponuda REGI-ELEKTRIK d.o.o. Medulin br. 80/16 za zamjenu kablova i radove na prilagodbi s jednofaznog na trofazno napajanje naplatnih rampi Rupine i Paredine, u bruto iznosu 18.526,25 kn – prihvaćeno
* Potvrda računa za izvršene usluge PREHNIT d.o.o. Zagreb, 2. rata za izradu plana upravljanja u bruto iznosu 51.187,50 kn i Hrvatsko arahnološko društvo Zagreb, 2. rata za istraživanje zajednice pauka u bruto izosu 12.579,00 kn - usvojeno